  Виталий Пронин Пӧсьтолэзе 90 автобусъёс эскеремын. Шараямын правилоосты тӥян учыръёс. Маршруткаос ӵем дыръя нормалэсь тросгес пассажиръёсты пукто.Кылсярысь, мукет городэ нуись автобусъёс ӵемысь тахографтэк сюрес вылэ пото. Водительлэн кабинаяз со одно ик луыны кулэ. Нош Ижын ужась автобусъёслэн водительёссы рейсэ потэмлэсь азьло техниказэс ӵемысь уг эскеро. Кылсярысь, 8 учырын колёса шинаос пӧртэмесь вал, 2 автобусын аптечкаоссы ӧй вал. Нош маршруткаос ӵем дыръя нормалэсь тросгес пассажиръёсты пукто.- Ижын калыкез нуись-вайись транспортэн герӟаськем авариослэн лыдзы будэ, - вера Ижкарысь ГИБДД-лэн кивалтӥсез Владимир Черных. - Ӝыны ар понна Ижын 14 сыӵе учыр пусъемын. Кылем арын та вакытэ 9 учыр вал. Автобусъёс 6 шуккиськон учыръёсы шедизы, 5 учыре пешеходъёс вылэ пыризы. Таӵе учыръёс тросгес толалтэ луо, транспорт дугдылон интыосын лымы сузямтэ ке. Ӝыны ар куспын кышкыт учыръёсын 17 адями вӧсь луиз.В. Черных верамъя, Ижкарысь 62 водитель но 3 кивалтӥсь административной кыл кутонэ кыскемын. 2 автобус нокытын но регистрировать каремын ӧй вал, водительёс ас тодэмзыя калыкез нулло вылэм. Пассажиръёс но таӵе югдурын шуге-леке вуыны быгато. Угось кышкыт учыр луиз ке, билеттэк адями нокыӵе страховой тыронъёс басьтыны уз быгаты.Наталия Самсонова Туспуктӥз А. Горбунов   Теги: Ижкар  